Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, kontratu publiko ugari esleitzerakoan eta lan kontratazioan irregulartasunak egoteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko irailaren 12an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak ahoz erantzun dezan:

Nola justifikatzen ditu Gobernuko lehendakariak kontratu publiko ugari esleitzerakoan eta lan kontratazioan izandako irregulartasunak, Kontu-hartzailetzak urteko kontuen eta adostutako prozeduren gainean egindako auditoretza-txostenean agerian geratzen direnak?

Iruñean, 2022ko irailaren 8an

Foru parlamentaria: Carlos Pérez-Nievas López de Goicoechea